Source: http://docplayer.hu/4044349-A-magyar-koztarsasag-neveben-i-t-e-l-e-t-e-t.html
Timestamp: 2018-07-23 16:28:46+00:00

Document:
A MAGYAR KÖZTÁRSASÁG NEVÉBEN Í T É L E T E T : - PDF
Download "A MAGYAR KÖZTÁRSASÁG NEVÉBEN Í T É L E T E T :"
Zoltán Pap
1 Szegedi Ítélőtábla A MAGYAR KÖZTÁRSASÁG NEVÉBEN A Szegedi Ítélőtábla a Szegeden, évi június hó 20. napján tartott nyilvános fellebbezési tárgyalás alapján meghozta a következő Í T É L E T E T : A vesztegetés bűntette miatt a vádlott ellen indított büntetőügyben a Csongrád Megyei Bíróság évi január hó 30. napján kihirdetett 3.B.758/2005/17. számú ítéletét m e g v á l t o z t a t j a az alábbiak szerint: A vádlott által elkövetett bűncselekmény megnevezése helyesen: gazdálkodó szervezet önálló intézkedésre jogosult dolgozója által elkövetett vesztegetés bűntette. A szabadságvesztés végrehajtásának felfüggesztésére vonatkozó rendelkezést mellőzi. A vádlottat 2 (kettő) évi közügyektől eltiltásra is í t é l i. A vagyonelkobzást (nyolcszáznyolcvanezer) forint vagyoni előnyre rendeli el. A magánfél polgári jogi igényét elutasítja. Egyebekben az első fokú ítéletet helybenhagyja. I N D O K O L Á S : Az elsőfokú bíróság a vádlottat vesztegetés bűntette miatt 1 évi börtönre ítélte. A szabadságvesztés végrehajtását 3 évre felfüggesztette. A vádlottal szemben forint vagyonelkobzást rendelt el. A lefoglalt VHSC videokazetta és hangkazetta lefoglalását megszüntette és (1. sz. név) részére kiadni rendelte. (1. sz. név) képviselője által bejelentett polgári jogi igény érvényesítését egyéb törvényes útra utasította. Kötelezte a vádlottat az eljárás során felmerült forint bűnügyi költség viselésére. Az elsőfokú bíróság ítélete ellen fellebbezést jelentett be az ügyész a vádlott terhére súlyosbításért, hosszabb tartamú, végrehajtandó börtönbüntetés és közügyektől eltiltás kiszabása végett és a vádlott és védője a vádlott felmentése érdekében. A Szegedi Fellebbviteli Főügyészség Bf.118/2006. számú átiratában az ügyészi fellebbezést
2 azzal a módosítással tartotta fenn, hogy indítványozta a börtönbüntetés súlyosítása mellett pénzmellékbüntetés kiszabását is. A szabadságvesztés próbaidőre történő felfüggesztésének mellőzésére, továbbá a közügyektől eltiltás kiszabására vonatkozó ügyészi indítványt mellőzte. Az első fokú ítélet fentiek szerinti megváltoztatását, egyebekben helybenhagyását indítványozta azzal, hogy a bűncselekmény megnevezését és a vagyonelkobzás jogalapjának megjelölését észrevételezte. A tárgyaláson súlyosító körülményként indítványozta figyelembe venni a korrupciós bűncselekmények elszaporodottságát. A védő a fellebbezését írásban indokolta, melyhez a vádlott is csatlakozott. Ebben részletesen taglalta a bizonyítékok értékelésével kapcsolatos álláspontját, melyre a vádlott felmentését alapította. Ugyanakkor kifejtette, hogy a vádlott bűnösségének megállapítása esetén, mivel gazdálkodó szervezet dolgozójáról van szó, ami által csak kisebb mértékben sérül a közélet tisztasága, a kiszabott büntetés súlyosítása nem indokolt. Arra tekintettel pedig, hogy a kártérítési összegre vonatkozóan nem a vádlott döntött, hanem csak előkészítést végzett, szerinte nem tekinthető önálló intézkedésre jogosult személynek. Ezért a cselekmény csak vesztegetés vétségének minősülhet. Az ítélőtábla a vádlott és védője fellebbezését alaptalannak, az ügyész fellebbezését részben alaposnak találta és észrevételeit osztotta. A másodfokú eljárásban a védő felvetette, hogy a forint felvétele nem került felderítésre. Ezen túl az ítélőtábla felderítetlennek találta, hogy a vádlott alkalmazásának feltétele volt-e a büntetlen előélet. Azt pedig kétségesnek, hogy az első fokú ítéletben megállapítottaknak megfelelően a videofelvételen látható-e az is, amikor a vádlott gépkocsival a (Település megnevezése) Plaza parkolójába megérkezett. Ezért e kérdésekben az első fokú ítélet a Be (2) bekezdés a) pontja alapján részben megalapozatlan. A megalapozatlanság kiküszöbölése érdekében az ítélőtábla a Be (1) és (2) bekezdése alapján bizonyítást rendelt el és az ügyben tárgyalást tűzött ki. Megkereste az (1. sz. pénzintézet megnevezése) (település)-i Fiókját, az (2. sz. pénzintézet megnevezése)-t és a tárgyaláson megtekintésre került az irat mellékletét képező videokazettának a (település megnevezése) Plaza parkolójában forgatott része. Az elsőfokú bíróság ítéletét és az azt megelőző bírósági eljárást a Be (1) bekezdése alapján felülbírálva az ítélőtábla az ügy érdemére kiható eljárási szabálysértést nem észlelt. Az(1. sz. pénzintézet megnevezése) (település)-i Fiókja a megkeresésre azt közölte, hogy a (gazdasági társaság megnevezése) náluk vezetett számlájáról március 8. napján 10 óra 16 perckor (2. sz. név) vette fel a forintot. A számla felett csak (1. sz. név) volt jogosult rendelkezni, ezért vállalkozói számla lévén a pénzfelvételhez a csekket ő írta alá. Az (2. sz. pénzintézet megnevezése) megkeresésre adott válasza alapján megállapítható, hogy a vádlott felülvizsgáló vagyon-kárszakértői alkalmazásának nem volt feltétele a büntetlen előélet. Az irat mellékletét képező videokazettának a (település megnevezése) Plaza parkolójában
3 forgatott részéből megállapítható, hogy a vádlott gépkocsijának parkolóba érkezése a felvételen nem látható csak az, hogy az eseményeket követően a gépkocsijával elhagyja a parkolót. Az első fokú ítélet tényállása hiánytalan és a fentiek szerint lefolytatott bizonyítás eredményeképpen is megalapozott. Ezért a másodfokú eljárásban is irányadó volt. A felmentésre irányuló fellebbezések a bizonyítékok mérlegelését támadják. Azt sérelmezik, hogy az elsőfokú bíróság (1. sz. név) sértett és a baráti köréhez tartozó (3. sz. név), (4. sz. név) és (2. sz. név) tanúk vallomását fogadta el. Az elsőfokú bíróság kellően megindokolta, hogy a vádlott védekezésével szemben miért az említett tanúk vallomása fogadható el. Számba vette az egyéb bizonyítékokat is melyek értékelése csak egy ponton, abban iratellenes, hogy a videofelvételből megállapítható az is, amikor a vádlott gépkocsijával megérkezett a (település megnevezése) Plaza parkolójába, a találkozóra. Mivel a másodfokú eljárásban tisztázódott, hogy a vádlott gépkocsijának parkolóba érkezése a felvételen nem látható, az ítélőtábla az első fokú ítélet indokolása 8. oldal 1. és 7. bekezdéséből az erre vonatkozó mondatrészt mellőzi. Ez azonban nem jelenti azt, hogy az elsőfokú bíróság bizonyíték mérlegelése téves lenne. Azt a tényt ugyanis, hogy a vádlott a parkolóba (1. sz. név) és társai után érkezett meg nem érinti, mert a tanúktól egybehangzóan szóban is elhangzott. A bizonyítékok átértékelésére a másodfokú eljárásban nincs lehetőség, ezért az ezeket támadó, a vádlott felmentését célzó vádlotti és védői fellebbezés eredményre nem vezethetett. A rendelkezésre álló bizonyítékok alapján az elsőfokú bíróság helyesen következtetett a vádlott bűnösségére és cselekményét is törvényesen minősítette, de nem a Legfelsőbb Bíróság Büntető Kollégiumának BK.1. számú állásfoglalása szerinti megnevezést alkalmazott. Ezért az ítélőtábla megállapította, hogy a vádlott által elkövetett bűncselekmény megnevezése helyesen: gazdálkodó szervezet önálló intézkedésre jogosult dolgozója által elkövetett vesztegetés bűntette. Nem osztotta az ítélőtábla a védő álláspontját abban, hogy a vádlott nem volt önálló intézkedésre jogosult. Kétségtelen, hogy a szorosan vett önálló intézkedésre jogosult az, aki az adott szerv működését vagy a szervvel kapcsolatba kerülő személyek jogait és érdekeit érintő lényeges kérdésekben dönthet. A kialakult bírói gyakorlat azonban ilyennek tekinti a döntések előkészítésében közreműködő beosztottak közül azokat is, akik lényegesen befolyásolhatják az érdemi döntést, pl. elkészítik a döntést tartalmazó irat tervezetét. A jelen esetben a vádlott, mint a biztosító felülvizsgáló vagyon-kárszakértője (1. sz. név) ingatlanában keletkezett tűzkárról kárkalkulációt és az általa megállapított kár kifizetésének engedélyezésére előterjesztést készített a döntésre jogosult (5. sz. név) kárrendezési osztályvezető részére. A kárrendezési osztályon, ha a saját szakértőjük nyilatkozott egy összegre, akkor azt külön nem ellenőrizték, (5. sz. név) pedig utalványozás előtt csak a jogalapot és az összegszerűséget nézte meg olyan szempontból, hogy nem haladja-e meg a biztosítási összeget, de a részletekbe nem ment bele. Mindezekből megállapítható, gyakorlatilag a döntés csupán az előkészítés formai felülvizsgálatát jelentette. A bizalmi beosztásban dolgozó véleménye az érdemi döntést lényegesen befolyásolhatta. A vádlott az előterjesztésben a biztosítottságot, a kártérítési összeget és a jogalapot megfelelőnek minősítette és (5. sz. név) ennek alapján az előterjesztésével azonos összeg utalványozását engedélyezte. A fentiekre tekintettel kétségtelen, hogy a vádlott önálló intézkedésre jogosult volt, amivel
4 kapcsolatban az elsőfokú bíróság megállapítása és indokolása is helyes. A felmerült bűnösségi körülményeket az elsőfokú bíróság helyesen vette számba. Ítéletének meghozatala óta eltelt időre tekintettel viszont további enyhítő körülmény az, hogy a bűncselekmény elkövetésétől hosszabb idő telt el. Bizonytalan a gyakorlat abban, hogy az egyes bűncselekmények elszaporodottsága szempontjából milyen adatot, iránymutatást kell figyelembe venni. Az ítélőtábla arra az álláspontra helyezkedett, csak akkor értékeli bűnösségi körülményként, ha egyértelmű gyakorlatra hivatkozhat. Ezért a korrupciós bűncselekmények elszaporodottságának súlyosító körülményként való értékelésére vonatkozó ügyészi indítványt nem osztotta. A vádlott terhére megállapított bűncselekmény törvényi büntetési tétele 1-5 évig terjedő szabadságvesztés. A megváltozott bűnösségi körülmények mellett is az ítélőtábla megítélése szerint szükséges és a büntetési célok eléréséhez elegendő az elsőfokú bíróság által a törvényi minimumban kiszabott szabadságvesztés, így súlyosbítására nem kerülhetett sor. A bűncselekmény jellege és tárgyi súlya mellett azonban a szabadságvesztés végrehajtásának felfüggesztését indokoltnak nem találta. Következetes ugyanis az ítélkezési gyakorlat abban, hogy a nehezen felderíthető, korrupciós bűncselekmények elkövetőivel szemben a generális prevenció miatt is, végrehajtandó szabadságvesztés kiszabása indokolt. Ezért a szabadságvesztés végrehajtásának felfüggesztésére vonatkozó rendelkezést mellőzte. Kétségtelen nem mindegy, hogy az ilyen bűncselekményt milyen minőségben követik el, ebben a jogalkotó is különbséget tesz. A vádlott munkakörében viszont nagy összegekkel kapcsolatos intézkedésekről volt szó, ami magával hozza, mint jelen esetben is, a magasabb összegben kért előnyt. Mindezek által a védő álláspontjával szemben a közélet tisztasága semmivel nem sérült kisebb mértékben, mint amilyen sérelmet a jogalkotó szankcionálni akart. A bűncselekmény jellegére tekintettel az ítélőtábla a vádlottat méltatlannak találta a közügyekben való részvételre, ezért annak gyakorlásától a Btk. 53. és 55. (1) bekezdése alapján 2 évi időtartamban eltiltotta. Ezen túl nem látta indokát pénzmellékbüntetés kiszabásának, az erre vonatkozó ügyészi indítványt nem osztotta. Helyesen rendelkezett az elsőfokú bíróság a forint vagyonelkobzásról azonban nem határozta meg a jogalapját és a Btk. 77/C (1) bekezdés a) pontja mellett nem hívta fel a Btk. 77. (1) bekezdés e) pontját, mely arról a vagyonról rendelkezik, amely az adott vagyoni előny tárgya volt. Ezért az ítélőtábla ezt pótolta és ennek alapján a vagyonelkobzást forint vagyoni előnyre rendelte el. A közélet tisztasága elleni bűncselekmények jogi tárgya a VII. Címből adódóan az állami és társadalmi szervek, a hivatalos és más közfeladatot ellátó személyek törvényes és elfogulatlan működésébe vetett bizalom, a közélet tisztasága, az említett szervek és személyek szabályszerű működése. E bűncselekményeknek azért sincs természetes személy sértettje, mert az egymással szemben álló felek mindketten a jogtalanság talaján állnak. (1. sz. név), mint aktív vesztegető a jelen esetben a Btk. 255/A (2) bekezdése alapján azért nem
5 büntethető, mert a bűncselekményt, mielőtt az a hatóság tudomására jutott volna, a hatóságnak bejelentette. Mindezekre tekintettel helyes az elsőfokú bíróságnak azon álláspontja, hogy (1. sz. név) nem tekinthető sértettnek és ebből következően helyesen tekintette (1. sz. név) képviselője által előterjesztett polgári jogi igényt arra nem jogosult személy által előterjesztettnek. Erről az esetről viszont a polgári jogi igény elbírálására vonatkozó Be a nem rendelkezik. A Be. 54. (7) bekezdése alapján, ha a polgári jogi igény érvényesítésével kapcsolatos eljárási kérdésről e törvény nem rendelkezik, a polgári eljárás szabályait kell alkalmazni, feltéve, hogy azok e törvénnyel, illetőleg a büntetőeljárás jellegével nem ellentétesek. A nem jogosult által előterjesztett polgári jogi igény elbírálására leginkább a Pp (1) bekezdés g) pontja alkalmazható, mely szerint a bíróság a keresetlevelet idézés kibocsátása nélkül elutasítja, ha megállapítható, hogy a pert nem a jogszabályban erre feljogosított személy indítja. A Be. 54. (1) bekezdése értelmében polgári jogi igényt a sértett, mint magánfél érvényesíthet. A fent kifejtettek szerint (1. sz. név) nem sértett, tehát nem minősül a Be. által perindításra feljogosított személynek. Így, helytelenül járt el az elsőfokú bíróság, amikor (1. sz. név) képviselője által bejelentett polgári jogi igény érvényesítését egyéb törvényes útra utasította, mert azt el kellett volna utasítania. Ezért az ítélőtábla úgy rendelkezett, hogy a magánfél polgári jogi igényét elutasította. Ez az elutasító rendelkezés azonban nem teremt ítélt dolgot, ami azt jelenti, nem zárja ki annak lehetőségét, hogy (1. sz. név) más jogcímen igényét polgári eljárás keretében érvényesítse. A kifejtettekre figyelemmel az ítélőtábla az elsőfokú bíróság ítéletét a fentiek szerint a Be (1) bekezdése alapján megváltoztatta, egyebekben a Be (1) bekezdése alapján helybenhagyta. Szeged, évi június hó 20. napján Dr. Hegedűs István sk. Dr. Nikula Valéria sk. Sefta Márta dr. sk. a tanács elnöke a tanács tagja, előadó a tanács tagja Ez az ítélet és a Csongrád Megyei Bíróság 3.B.758/2005/17. számú ítéletének jelen ítélettel meg nem változtatott része évi június hó 20. napján jogerős és végrehajtható. Szeged, évi június hó 20. napján
6 Dr. Hegedűs István sk. a tanács elnöke
Szegedi Ítélőtábla Bf.I.7/2003//7. A M A G Y A R K Ö Z T Á R S A S Á G N E V É B E N! A Szegedi Ítélőtábla Szegeden, 2003. évi november hó 18. napján tartott fellebbezési nyilvános ülés alapján meghozta
SZEGEDI ÍTÉLŐTÁBLA Bf.II.388/2004/7. A M A G Y A R K Ö Z T Á R S A S Á G N E V É B E N! A Szegedi Ítélőtábla a Szegeden, 2004. évi október hó 14. napján tartott fellebbezési nyilvános ülés alapján meghozta
Zalaegeszegi Munkaügyi Bíróság 1.M.107/1999/7.szám A MAGYAR KÖZTÁRSASÁG NEVÉBEN! A Független Rendőr Szakszervezet (1388 Budapest, Pf. 52.) által képviselt Gy. Gy. felperesnek a Zala Megyei Rendőr-főkapitányság,
2. SZÁMÚ MELLÉKLET Mintahatározatok
2. SZÁMÚ MELLÉKLET Mintahatározatok 1. sz. mintahatározat A változat: KÚRIA Bfv.III.1.474/2014/5. szám A Kúria Budapesten, a 2014. év december hó 8. napján tartott tanácsülésen meghozta a következő í t
1/2005. (IV. 20.) számú állásfoglalás
BÜNTETŐ KOLLÉGIUM A Fővárosi Ítélőtábla Büntető Kollégiumának állásfoglalásai 1/2005. (IV. 20.) számú állásfoglalás A perújítás elrendelése ellen fellebbezésnek nincs helye. [Be. 400. (1) bekezdés] A perújítás
Az élettársi kapcsolat megállapítását nem zárja ki az a körülmény, hogy a közös gazdálkodás során a pénzkezelést kizárólag egyik élettárs végzi. A gazdasági közösség fennállása az esetben is megállapítható,
a FŐVÁROSI BÍRÓSÁG mint másodfokú bíróság 55.Mf.29716/2002/3. A Magyar Köztársaság nevében! A Fővárosi Bíróság, mint másodfokú bíróság a Független Rendőr Szakszervezet (1388 Budapest, Pf.: 52., eljáró
Gyulai Munkaügyi Bíróság 3.Mpk.50.044/1999/4.szám A Gyulai Munkaügyi Bíróság Dr. Topánka Erika által képviselt Független Rendőr Szakszervezet (1077 Budapest, Király u. 71., levélcím: 1388 Budapest, Pf.:

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 Pf. 52
 KÚRIA 
 Kúria 
 BÍRÓSÁG 
 bíróság 
 bíróság 
 Bíróság 
 Bíróság